หมอพรทิพย์ ลั่น ตนเองก็ลำบาก หลังถูกไล่เหมือนหมาที่ไอซ์แลนด์ หมอพรทิพย์ แจงยิบ หลังถูกไล่เหมือนหมาออกจากร้านอาหารในไอซ์แลนด์ ยืนยันไม่ฟ้อง ทุกอย่างจะเกิดขึ้นเพราะสิ่งที่ตัวเองทำ เชื่อไม่โดมิโน่กระทบ ส.ว. คนอื่น ชี้เสพการเมืองมากไปกระทบทุกอย่าง ซึ่งหมอก็ลำบากเพราะมีคนขุดข้อมูลมาสู้กัน  คุณหญิงแพทย์หญิงพรทิพย์ โรจนสุนันท์ สมาชิกวุฒิสภา ให้สัมภาษณ์ถึงกรณีเกิดเหตุถูกไล่ออกจากร้านอาหารระหว่างเดินทางไปต่างประเทศว่า การเดินทางไปทริปดังกล่าวเนื่องจาก ไปเรียนหลักสูตรของสถาบันพระปกเกล้า จึงมีเพื่อนร่วมรุ่นที่เป็น ส.ส.เดินทางไป โดยจะมีการจัดเดินทางไปต่างประเทศปีละครั้ง ซึ่งปกติจะเดินทางไปช่วงของการปิดสมัยประชุม ซึ่งได้มีการจองมาเป็นปี แต่สภาชุดนี้มามีการเลือกตั้ง และเหตุที่เกิดขึ้นเกิดจากวันนั้นเราได้ไปหาร้านอาหารและระหว่างกำลังรอเลือกอาหาร ก็มีน้องคนหนึ่งวิ่งเข้ามาถือโทรศัพท์ไลฟ์สดมา และเป็นความโกรธ ซึ่งโดยส่วนตัวเจอเรื่องนี้มาเยอะมาก สำหรับความเกลียดที่เกิดจากไม่รู้จักกัน ก็รู้สึกแค่ว่าเห็นใจเขาจังเลย ทั้งที่เรื่องนี้ผ่านไปพักหนึ่งแล้ว และเห็นว่าเหมือนไกลตัวจึงไม่พูดอะไร และคิดว่าไม่น่าจะมีอะไรเกิดขึ้น แต่รุ่งขึ้นกลับกลายเป็นประเด็นใหญ่ เพราะเขาเอาไปลงโซเชียลเอง ซึ่งหมอก็ลำบากเพราะมีคนมาขุดข้อมูลสู้กัน หมอพรทิพย์ ยังกล่าวว่า โดยส่วนตัวก็ไม่คิดจะทำอะไรกับเขา เพราะตอนแรกเป็นเรื่องลับ รู้กันแค่สองฝ่าย แต่เมื่อสื่อนำไปเปิดเผยก็ถือเป็นเรื่องของสังคม แต่หมอยังยืนยันเหมือนเดิมว่าใด ๆ ทุกอย่างที่เกิดขึ้นในชีวิต ก็เพราะเราเคยทำ ดังนั้นเราจะไม่ตอบโต้ และเราก็จะมุ่งหน้า ...
See Details: หมอพรทิพย์ ลั่น ตนเองก็ลำบาก หลังถูกไล่เหมือนหมาที่ไอซ์แลนด์